Diari Oficial de la Generalitat Valenciana


Sumari del DOGV 8537, del 29-04-2019 (2019/3478)

RESOLUCIÓ de 21 de març de 2019, de la Direcció General de Medi natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 46/18-EAE Monforte del Cid i 55/18-EAE Atzeneta d'Albaida.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3478


Data del document
:   21-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Atzeneta d'Albaida
    * Monforte del Cid
    * impacte ambiental

RESOLUCIÓ de 21 de març de 2019, de la Direcció General de Medi natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 46/18-EAE Monforte del Cid i 55/18-EAE Atzeneta d'Albaida. [2019/3478]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 46/18-EAE Monforte del Cid i 55/18-EAE Atzeneta d'Albaida.  
  
«Informe ambiental i territorial estratègic  
Objecte: modificació puntual núm. 15 del Pla general.  
Tràmit: avaluació ambiental estratègica de la modificació de pla.  
  
Promotor: Ajuntament de Monforte del Cid.  
Autoritat substantiva: Comissió Territorial d'Urbanisme.  
Localització: Monforte del Cid (Alacant).  
Núm. expedient: 046/8971-NBT.  
  
La Comissió d'Avaluació Ambiental, en la sessió de 13 de desembre de 2018, va adoptar l'acord següent:  
Vista la proposta d'informe ambiental i territorial estratègic de la modificació puntual núm. 15 del Pla general de Monforte del Cid, en els termes següents:  
  
A. Fonaments pels quals se sotmet la modificació a avaluació ambiental estratègica  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), en la qual s'estableix (art. 46) que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten o s'aproven per una administració pública i l'elaboració de la qual i aprovació estiga exigida per una disposició legal o reglamentària o per acord del Consell.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
En la LOTUP s'estableix (art. 46) que seran objecte d'aquesta avaluació ambiental i territorial estratègica ordinària els plans i programes, així com les seues modificacions, que s'adopten i s'aproven per una administració pública i l'elaboració de la qual i aprovació estiga exigida per una disposició legal o reglamentària o acord del Consell, i es compleixen els supòsits de l'apartat 1 d'aquest article.  
De conformitat amb el que s'ha estipulat en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això amb la consulta prèvia a les administracions públiques afectades i d'acord amb les fases de la tramitació exposades en l'article 49.  
  
B. Document inicial estratègic  
B.1 Documentació aportada  
Amb data 18 de setembre de 2018, el Servei Territorial d'Urbanisme d'Alacant va remetre al Servei d'Avaluació Ambiental Estratègica la modificació puntual núm. 15 del Pla general de Monforte del Cid motivada per la necessitat de solucionar la problemàtica següent, a l'efecte que es produïsca un pronunciament per part de l'òrgan ambiental:  
  
- Definir una modificació puntual del Pla general (d'ara en avant PG) que afecta l'ordenació estructural, i que consisteix en el canvi de la delimitació del sector de sòl urbanitzable UZI-3, així com la correcció d'alguns errors existents en les superfícies de la fitxa de planejament i gestió.  
La documentació remesa en suport paper consisteix en:  
- Document inicial estratègic i esborrany del Pla de la modificació puntual núm. 15 del Pla general de Monforte del Cid.  
Revisada la documentació, es comunica l'obertura de l'expedient (046/9572-UQB) i es requereix l'Ajuntament a fi de prosseguir amb l'avaluació ambiental de l'expedient, en escrit de 21 de setembre de 2018, que remeta la modificació puntual núm. 15 en format digital amb els documents signats electrònicament (plans inclusivament).  
En l'escrit de 27 de setembre de 2018, l'Ajuntament de Monforte del Cid remet la documentació sol·licitada.  
  
B.2 Informació territorial  
El municipi de Monforte del Cid, situat a la comarca del Vinalopó Mitjà a la província d'Alacant, té una població de 7.592 habitants (segons l'IVE a 01.01.2017). La superfície del terme municipal és de 79,5 km². El municipi té, a més del nucli urbà principal, el Caserío de Orito. Se situa a una altitud de 228 msnm i a una distància de 21 km d'Alacant.  
Limita amb els termes municipals d'Agost i Alacant a l'est, Petrer al nord i Novelda a l'oest i Aspe i Elx al sud.  
Entre les serres més importants destaquen la Sierra del Cid, frontera amb les poblacions d'Elda i Petrer; la Sierra de las Águilas, prop dels límits amb la ciutat d'Alacant o el Portichol, de 330 msnm.  
El clima característic és el mediterrani, amb estius calorosos i hiverns temperats, i la temperatura mitjana anual és 20 °C. El règim de pluges és bastant irregular, però solen donar-se amb més freqüència a la tardor i primavera, amb una pluviositat mitjana de 290 mm.  
  
  
B.3 Planejament vigent  
- Antecedents  
El Pla general vigent en l'actualitat va ser aprovat inicialment per la Comissió Territorial d'Urbanisme, en la sessió del dia 27 de maig de 2008 (publicat el 12 de setembre de 2008 en el BOP d'Alacant, supeditat al compliment d'observacions i habilitant la directora general d'Ordenació del Territori) i la posterior Resolució de la directora general d'Ordenació del Territori de 19 de setembre de 2008, per la qual es resol declarar definitivament aprovat l'expedient del Pla general d'ordenació urbana de Monforte del Cid, a excepció de les determinacions relatives als sectors de sòl urbanitzable sense ordenació detallada UZO-2 i UZO-5, que mantenen la suspensió acordada per la Comissió Territorial d'Urbanisme.  
  
Aquest acord i les normes urbanístiques (excepte les relatives a UZO-2 i UZO-5) van ser publicades en el Butlletí Oficial de la Província núm. 218, de 12 de novembre de 2008.  
En aquest Pla general es definia el sector UZI-3 de sòl urbanitzable residencial amb ordenació detallada i que, junt amb el RPZV-I constitueixen una àrea de repartiment.  
  
- Actual  
D'acord amb les fitxes de planejament i gestió que s'adjunten al document inicial estratègic, la qualificació urbanística del sector UZI-3 (Ambaixador Limiñana) és de sòl urbanitzable d'ús residencial, amb una superfície de 46.120,87 m², a la qual correspon en xarxa primària una superfície de xarxa viària de 16.825,38 m² (5.326,86 m² en RPZV-1) i 27.496,57 m² de zona verda, tota en RPZV-1.  
El Pla general vigent va ser avaluat ambientalment a partir de la declaració d'impacte ambiental de 8 de gener de 2008 (exp. 122/06-AIA). En aquesta declaració s'especifica que només podrien desenvolupar-se els sectors de sòl urbanitzable que en el moment de la seua redacció disposaven d'aigua potable (i el desenvolupament de la resta de sectors quedava supeditat a l'obtenció de l'informe de l'organisme competent en matèria de recursos hídrics) i que són els que, a continuació, es detallen:  
- Sòl urbà consolidat: UBO-1, UBO-2, UBO-3.  
- Sòl urbà subjecte a actuació integrada: UBE-1, UBA-2 (modificat a UBA-2.1, UBA-2.2 i UBA-2.3), UBA-3, UBA-4, UBA-5. UBA-6, UBA-7, UBA-9, UBA-10.  
- Sòl urbanitzable en execució: UZE-1, UZE-2, UZE-3, UZE-4, UZE-5, UZE-6.  
- Sòl urbanitzable amb ordenació detallada: UZI-1, UZI-3, UZI-4, UZI-5, UZI-7 i el 52 % de la UZI-9.  
B.4. Objecte de la proposta de la modificació  
El sector UZI-3 s'emplaça a l'oest del sòl classificat com a urbanitzable en el Pla general, i les seues fites són:  
- Nord: av. Jorge Juan (sòl urbà).  
- Sud i est: sòl urbà  
- Oest: sòl no urbanitzable  
  
La modificació proposada consisteix en el canvi de delimitació del sector UZI-3 en el vessant est, així com l'esmena d'alguns errors en la fitxa de planejament i gestió que es concreten en:  
- Superfície del sector: en comptes de 46.120,87 m²s és de 68.185 m²s  
- Superfície de l'àrea de repartiment: en comptes de 90.439,82 m²s és de 344.399.43 m²s  
- Superfície de la xarxa viària primària: en comptes d'11.588,52 m² és de 12.692 m²  
- Superfície de la xarxa viària secundària: en comptes de 8.631,27 és de 12.088 m²  
- S'augmenta el percentatge d'habitatges protegits del 25 al 30 %  
- Es varia l'índex d'edificabilitat brut del sector de 0,93 m²t/m² a 0,7017 m²t/m²  
- Es varia l'índex d'edificabilitat residencial del sector de 0,75 m²t/m² a 0,57 m²t/m²  
- Es varia l'índex d'edificabilitat terciari de 0,18 m²ter/m²s a 0,1315 m²ter/m²s  
El canvi de delimitació del sector en el vèrtex est, amb la finalitat d'adequar la classificació a la realitat de l'estat actual, dona lloc als canvis de classificació del terreny següents:  
- 359 m² de sòl urbanitzable residencial lucratiu, passa a sòl urbà directe.  
- 167 m² de sòl urbà residencial directe, passa a sòl urbanitzable residencial lucratiu.  
- 239 m² de sòl urbà directe de xarxa viària, passa a la xarxa viària detallada del sòl urbanitzable.  
Caldrà tindre en compte aquestes dades, a més dels errors detectats en els mesuraments, a l'hora de confeccionar la nova fitxa de planejament i gestió.  
Pel que s'ha dit anteriorment, es modifiquen els documents següents:  
- Fitxa de planejament i gestió del sector UZI-3  
- Plans: OE-1.2, OE-1.3, OE-3.1 i OP-1  
  
B.5 Justificació de la proposta de la modificació  
El projecte de modificació del Pla general es justifica per dos motius:  
1. La delimitació: hi ha un error en la delimitació del sector en el vèrtex més a l'est.  
D'una banda, s'inclou en el sector un habitatge que disposa de les condicions de solar per donar davant del vial urbanitzat, i, d'una altra banda, es deixa fora del sector, com a sòl urbà directe, un vial sense urbanitzar i sense cedir i una parcel·la que dona davant d'aquest.  
- Aquesta modificació i la seua justificació queda clara en el Pla d'informació I-2, i es descriu en l'apartat 1.6 de la memòria descriptiva de la proposta de modificació.  
2. Correccions d'errors existents en la fitxa de planejament i gestió; dels mesuraments realitzats es detecten els errors ja enumerats en la descripció de la proposta.  
A aquests errors detectats, caldrà afegir el canvi de superfícies per la redelimitació del vèrtex est del sector.  
- Per a complir l'article 33 de la LOTUP cal augmentar el percentatge d'habitatges protegits al 30 %.  
- Per a mantindre l'aprofitament tipus homogeneïtzat, cal modificar els índexs d'edificabilitat establits en la fitxa del sector UZI-3 segons el càlcul següent:  
- Aprofitament tipus homogeneïtzat: 0,46409 m²th/m²  
- Aprofitament sense homogeneïtzar: 0,474 m²t/m²s  
- Aprofitament total sense homogeneïtzar: AT = 100.915,43 m²s x 0,474 m²t /m²s = 47.833,91 m²  
- Índex edificabilitat brut: IEB = 47.833,91 m²t/ 68.185,00 m²s = 0'7015 m²t/m²s  
  
Després el nou índex d'edificabilitat brut del sector passa de 0,93 m²t/m² a 0,7015 m²t/m²  
Hem de canviar també l'índex d'edificabilitat residencial i l'índex d'edificabilitat terciari, que mantenint la mateixa proporció que en la fitxa seran:  
- IER = 0,57 m²R/m²s  
- IET = 0,1315 m²ter/m²s  
  
La modificació proposada és d'ordenació estructural, ja que modifica la delimitació i l'índex d'edificabilitat del sector.  
D'acord amb la proposta de modificació puntual, com a justificació del compliment dels estàndards dotacionals segons la LOTUP, tenim, segons les definicions de la fitxa de planejament i gestió modificada, els paràmetres següents:  
- Edificabilitat residencial: 0,57 m²R/m²s x 68.185 m²s = 38.865,45 m²R  
- Edificabilitat terciària: 0,1315 m²ter/m²s x 68.185 m²s = 8.966,33 m  
- Edificabilitat bruta: 47.831,78 m²t  
  
Segons l'annex IV. «Estàndards urbanístics i normalització de determinacions urbanístiques de la LOTUP», i en concret, segons l'apartat 4, «Reserva de sòl dotacional de la xarxa secundària en actuacions d'ús dominant residencial», realitzarem els següents càlculs:  
- Zones verdes i equipaments  
· V+Q > 35 m x EBRm²/100 m² = 35 x 38.865,45/100 = 13.602,91 m  
· V+Q (xarxa secundària) = 8.125+9.403 = 17.528 m² > 13.602,91 m²  
- Zones verdes  
· V 15 m²s x ERm²/100m + 4 m²s x Etm²/100 m²  
· V 15 x 38.865,45/100 + 4 x 8.966,33/100 = 5.829,82 + 358,65 = 6.188,47 m²  
· V (xarxa secundària) = 8.125 m² > 6.188,47 m  
  
Quant al compliment de l'article 63 de la LOTUP, segons l'article mencionat, la nova proposta haurà de mantindre l'equilibri del planejament vigent entre dotacions i l'aprofitament lucratiu.  
En el present cas es millora aquesta relació en el sector UZI-3, ja que s'augmenta en 239 m² les dotacions públiques i es redueix en 192 m² el sòl edificable lucratiu.  
En el conjunt del Pla general es manté la relació.  
Pel que fa al compliment de l'article 33 de la LOTUP, ja que es tracta d'un sòl urbanitzable, s'haurà de reservar un 30 % de l'edificabilitat residencial per a promoure habitatges sotmesos a algun règim de protecció pública.  
  
B.6. Selecció d'alternatives proposades  
Les dues úniques alternatives existents és deixar l'ordenació existent, així com el contingut de les fitxes de planejament i gestió, si bé el document inicial estratègic considera com a única alternativa a l'hora de redactar la modificació puntual la solució presa, ja que és l'única que corregeix els errors existents tant en els límits del sector com en la fitxa de planejament i gestió.  
  
C. Possibles efectes sobre el medi ambient  
Atés que aquest sector disposa d'avaluació ambiental a través la declaració d'impacte ambiental del Pla general vigent de 8 de gener de 2008 (exp. 122/06-AIA), es considera que els efectes sobre el medi ambient ja van ser avaluats i que la modificació puntual plantejada no presenta efectes negatius sobre el medi ambient.  
En qualsevol cas l'increment de superfície del sector haguera de quedar aclarit en la modificació, que no suposa un increment de la superfície edificable i, per tant, de consum de recursos hídrics, a fi de complir el que estableix la DIA del Pla general vigent.  
D. Consultes realitzades  
Per part de la direcció general competent, com a òrgan ambiental, s'ha sotmés a consultes el document inicial estratègic, de conformitat amb el que es disposa en l'article 51 de la LOTUP, a fi de definir el contingut de l'estudi ambiental i territorial estratègic (EATE), a les administracions següents, perquè, si ho estimen oportú, formulen suggeriments a aquest:  
  
Consulta Informe Administració consultada  
 18.09.2018 Conselleria d'Habitatge, Obres Públiques i Vertebració del Territori  
Servei d'Urbanisme. Direcció Territorial d'Alacant  
11.10.2018 19.11.2018 Conselleria d'Habitatge, Obres Públiques i Vertebració del Territori  
SG Ordenació del Territori i Paisatge. Servei Infr. Verd i Paisatge  
  
  
Nota: els informes rebuts es publicaran en el web http://www.agroambient.gva.es/eae, juntament amb el document d'abast.  
  
E. Valoració dels possibles efectes sobre el medi ambient  
Analitzat el document inicial estratègic i els informes rebuts, s'efectua la valoració dels possibles efectes de la present modificació puntual núm. 15 del Pla general de Monforte del Cid, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, per aquesta es pretén modificar la delimitació del sòl urbanitzable residencial UZI-3, així com la correcció d'alguns errors existents en la fitxa de planejament i gestió.  
Dit això, dels informes rebuts s'observen les consideracions següents tant de tipus legal com ambiental que passem a descriure:  
  
  
- Urbanisme  
Juntament amb la documentació de la modificació i el document inicial estratègic, es rep l'informe del Servei d'Urbanisme de la Direcció Territorial d'Alacant de la Conselleria d'Habitatge, Obres Públiques i Vertebració de 3 de setembre de 2018. En aquest, es considera que la modificació proposada afecta l'ordenació estructural, i es considera, així mateix, el següent:  
- El manteniment de l'aprofitament tipus de l'àmbit davant la modificació de superfície del sector i de l'àrea de repartiment no implica un increment d'aprofitament global, si bé el relatiu dins del sector disposa de major residencial respecte al terciari en còmput proporcional a l'establit inicialment.  
- Per això, s'ha de justificar l'increment poblacional respecte a l'inicialment considerat amb la finalitat de mantindre l'equilibri dotacional de l'article 63.3 de la LOTUP, garantir els recursos hídrics, elevar la seua consideració respecte als òrgans competents en les matèries de sanitat i educació i establir l'aprofitament i compensació pertinent a l'Administració, sense perjudici de la indicació de la millora dotacional indicada en la memòria.  
- Finalment, s'haurà de justificar el punt 8.3 de l'apt. III de l'annex IV de la LOTUP, respecte a l'increment de la xarxa primària de parc públic.  
Des del punt de vista de les competències del servei territorial, no s'adverteix que la proposta contravinga la normativa urbanística d'aplicació.  
  
- Infraestructura verda i paisatge  
L'informe de 19 de novembre de 2018, del Servei d'Infraestructura Verda i Paisatge conclou que vist l'objecte de la modificació cal indicar que no tindrà incidència significativa en el paisatge, ja que no s'alteren els paràmetres urbanístics vigents amb afecció en el paisatge (tipologia, edificabilitat, volumetria, ocupació de parcel·la, etc.).  
En aquest cas, no és necessari l'elaboració d'estudi d'integració paisatgística. En cas que, per qualsevol circumstància, es modificaren aquests paràmetres haurà d'analitzar-se la seua incidència en el paisatge a través d'un estudi d'integració paisatgística.  
F. Determinació de l'existència d'efectes significatius  
Segons estableix l'article 46 de la LOTUP, l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si escau, amb la consulta prèvia a les administracions públiques afectades, i amb les consideracions a les quals fa referència l'article 51 de la LOTUP.  
A la vista de la documentació presentada, de conformitat amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP) considera:  
Que de la modificació puntual núm. 15 del Pla general de Monforte del Cid suposa una modificació menor sobre la limitació el sector de sòl urbanitzable residencial UZI-3, així com la correcció d'errors en la seua fitxa de planejament i gestió, que no afecta el model territorial ni representa efectes sobre el medi natural.  
Així doncs, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta conselleria, es pot determinar, respecte de la modificació puntual núm. 15 del PG de Monforte del Cid que el procediment d'avaluació simplificada és suficient per a determinar que la modificació no té efectes significatius addicionals sobre el medi ambient als identificats en les avaluacions precedents.  
  
  
G. Proposta d'acord  
Atés el que estableix l'article 51.2.b) de la LOTUP, d'acord amb el que s'ha exposat es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 15 del Pla general de Monforte del Cid, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquesta modificació de conformitat amb la seua normativa sectorial, sempre que s'ajuste al descrit en la documentació presentada, així com al que estableix la legislació vigent i els informes emesos respecte als quals es tindrà en compte la consideració següent:  
  
- D'acord amb l'informe del Servei Territorial d'Urbanisme i els criteris de la DIA de 2008 es tindrà en compte l'increment poblacional respecte a l'inicialment considerat amb la finalitat de mantindre l'equilibri dotacional, garantir els recursos hídrics, instal·lacions de sanitat i educació, entre altres.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual núm. 15 del Pla general de Monforte del Cid en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat anteriorment, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 15 del Pla general de Monforte del Cid, per considerar que no té efectes significatius en el medi ambient, amb el compliment de les determinacions que s'inclouen en l'informe mencionat.  
Notificar als interessats que contra la present resolució, ja que no és un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa es notifica perquè se'n prenga coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes necessaris que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 18 de desembre de 2018.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental de la modificació puntual 10 de les normes subsidiàries  
Promotor: Ajuntament d'Atzeneta d'Albaida  
Autoritat substantiva: Comissió Territorial d'Urbanisme de València  
  
Localització: terme municipal d'Atzeneta d'Albaida  
Expedient: 055 - 2018 - EAE  
La Comissió d'Avaluació Ambiental, en la sessió de 13 de desembre de 2018, va adoptar l'acord següent:  
Vista la proposta d'informe ambiental i territorial estratègic de la modificació puntual 10 de les normes subsidiàries d'Atzeneta d'Albaida, en els temes següents:  
Amb data 11 d'octubre de 2018 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i Territorial estratègica de la modificació puntual 10 de les normes subsidiàries d'Atzeneta d'Albaida.  
  
Documentació presentada  
En un principi la sol·licitud va ser presentada per l'Ajuntament davant l'òrgan ambiental el 10 de novembre de 2017. Amb objecte que s'aclarira si la modificació es referia a una ordenació detallada o bé era de caràcter estructural, com també a qui corresponia la competència de l'avaluació ambiental, es va procedir a obrir l'expedient 187/4906 TVR i donar trasllat de la sol·licitud a l'òrgan substantiu, Servei Territorial d'Urbanisme de València, en virtut del que s'estableix en l'article 50.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
Una vegada analitzada la documentació pel Servei Territorial d'Urbanisme de València, aquesta va ser remesa a aquest òrgan ambiental juntament amb el seu informe tècnic en el qual s'indica que l'òrgan ambiental és l'autonòmic i s'inicia d'aquesta manera el procediment d'avaluació.  
El document inicial estratègic presentat conté els apartats indicats en l'article 50.1 i 50.2 LOTUP per al tràmit pel procediment simplificat. La documentació es presenta en formats paper i digital.  
  
  
Planejament vigent  
L'instrument de planejament vigent a Atzeneta d'Albaida són les normes subsidiàries de planejament aprovades definitivament per la CTU el 29 d'abril de 1986, sense que en aquest moment se sotmetera a avaluació ambiental. Aquestes normes subsidiàries han experimentat noves modificacions puntuals.  
En aquests moments s'està redactant un Pla general (exp. 24/6515-JYP) del qual s'ha emés un document de referència el 20 de juny de 2012. La Comissió d'Avaluació Ambiental va acordar el 29 de setembre de 2016 emetre un informe ambiental amb les consideracions a tindre en compte per a l'elaboració de la proposta de memòria ambiental.  
  
Aquesta modificació ja va ser tramitada amb anterioritat i es va aprovar definitivament el 28 d'octubre de 2011 per la Comissió Territorial d'Urbanisme de València. No obstant això, després del corresponent recurs, el Tribunal Suprem va anul·lar aquest acord pel fet que:  
- No havia sigut objecte d'avaluació ambiental estratègica.  
- No s'havia elaborat un informe o memòria de sostenibilitat econòmica.  
  
Segons indica la documentació presentada, per a la tramitació d'aquesta modificació es va elaborar un estudi d'integració paisatgística i es va obtindre informe de la Direcció General de Territori i Paisatge i de la Direcció General de Patrimoni Cultural Valencià.  
  
Objecte, descripció del planejament i justificació  
La modificació pretén canviar l'ús de tres parcel·les cadastrals situades en el centre històric del municipi. En l'actualitat l'ús és residencial privat i passaria a ser dotacional públic.  
Es requalificaran 1.736,62 m² de sòl urbà residencial a sòl dotacional dels quals 916,60 m² seran viàries i 807,60 m² es destinaran a equipament dotacional múltiple (no s'especifica destinació concreta).  
Les parcel·les cadastrals són les 7316846YJ1071E, 7315201YJ1071E i 7315202YJ1071E. Limiten a l'oest amb la séquia del Port, i a l'est amb les posteriors de les edificacions del carrer Sant Roc i Sant Vicent.  
  
Document inicial estratègic  
S'ha realitzat un estudi del medi natural (pluviometria, temperatura, geologia) i dels possibles riscos existents (inundabilitat, inestabilitat, sisme).  
Es considera que la modificació no afig elements nous o accions impactants, ni hi ha factors en el medi que puguen patir impactes.  
  
Les necessitats hídriques no es considera que varien, ja que es mantenen les condicions de volumetria i edificabilitat. L'ocupació del sòl tampoc varia.  
Es considera que es millora el medi ambient, ja que millora la integració de la zona residencial i de la vora urbana.  
Es consideren 2 alternatives a més de la 0. La que es descarta és perquè es proposava un àmbit major, tot el centre històric per a realitzar un pla especial.  
No es considera la necessitat d'adoptar mesures específiques de seguiment ambiental per la poca entitat i incidència territorial. Quan s'elabore la llicència es preveuran mesures de prevenció i de reducció.  
  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions afectades:  
  
Consulta Informe Administració pública consultada  
23.10.2018 07.11.2018 SubDG d'Ordenació del Territori i Paisatge. Servei d'Infraestructura Verda i Paisatge  
 11.04.2011 Direcció General de Patrimoni Valencià  
19.12.2017 14.08.2018 Servei Territorial d'Urbanisme   
de València  
  
  
Nota: els informes rebuts es poden consultar en la pàgina web www.agroambient.gva.es/eae, una vegada s'emeta aquest IATE.  
  
Identificació i valoració dels possibles efectes sobre el medi ambient  
De conformitat amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a les quals fa referència els articles 48.d i 51.1 de la LOTUP.  
  
- Urbanisme. El Servei Territorial d'Urbanisme de València emet informe amb data 14 d'agost de 2018, del qual, entre altres qüestions, s'indica que:  
El centre històric té la consideració de bé de rellevància local, per la qual cosa la modificació afecta determinacions de caràcter estructural corresponent l'aprovació definitiva a l'òrgan autonòmic.  
L'òrgan ambiental és igualment l'autonòmic, ja que, sent una modificació de l'ordenació estructural en el sòl urbà, considera que modifica l'ús dominant de la zona (art. 48.c.3 LOTUP).  
Finalment, considera que de la modificació no es derivaran efectes significatius sobre el medi ambient en l'àmbit de les seues competències.  
  
- Paisatge. De conformitat amb el que s'estableix en la LOTUP, el paisatge actuarà com a criteri condicionant en la planificació territorial i urbanística.  
L'informe rebut del Servei d'Infraestructura Verda i Paisatge assenyala que reitera l'informe de 29 de juliol de 2011 en sentit favorable, però condicionat a la incorporació a la normativa del pla d'una sèrie de condicionants, els quals s'incorporen en el text de l'acord.  
L'àmbit se situa en la vora urbana al costat de la séquia del Port, per la qual cosa la manera en què es consolide l'equipament podria tindre incidència en el paisatge, d'ací l'establiment d'una sèrie de condicionants i de la seua reiteració atés que no s'han incorporat en la documentació ara presentada.  
  
- Patrimoni cultural. Junt amb la documentació s'ha aportat una còpia de l'informe emés per la Direcció General de Patrimoni Cultural Valencià durant la tramitació de l'expedient que va ser aprovat definitivament el 28 d'octubre de 2011. Aquest informe és de caràcter favorable amb subjecció a una sèrie de condicionants. El secretari de l'Ajuntament ha emés un certificat en què s'assenyala que la proposta de planejament no ha variat.  
Realitzat l'anàlisi tècnica de la documentació presentada i consultada la cartografia temàtica de la Conselleria, s'observa que la modificació proposta es localitza en un entorn antropitzat on les parcel·les estan asfaltades i destinades a un aparcament de vehicles, i no presenten afeccions sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació de pla proposada no influeix en altres plans o programes, no té incidència en el model territorial vigent en el municipi, no produeix un increment significatiu en el consum de recursos, no suposa l'afecció sobre elements del patrimoni natural, per la qual cosa es pot concloure que el procediment d'avaluació ambiental simplificada és suficient per a determinar que la proposta no té efectes significatius sobre el medi ambient.  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 10 de les normes subsidiàries d'Atzeneta d'Albaida (València), l'objecte de la qual serà el descrit en la documentació remesa, d'acord amb els criteris de l'annex VIII de la LOTUP, ja que no té efectes significatius sobre el medi ambient, i correspon continuar la tramitació de la modificació de pla d'acord amb la seua normativa sectorial, sempre que s'adopten els condicionants següents:  
  
1) Prèviament a l'aprovació definitiva s'haurà d'incorporar en la normativa les condicions que assenyala la Direcció General de Cultura i Patrimoni en l'informe d'11 d'abril de 2011.  
2) S'hauran d'incorporar en la normativa urbanística les mesures d'integració paisatgística establides en l'estudi d'integració paisatgística, elaborat l'any 2011 i les normes següents:  
«Les construccions hauran d'adaptar-se a l'ambient en què se situen. No s'admetran actuacions individuals que distorsionen el cromatisme, la textura i les solucions constructives dels edificis o del conjunt en el qual se situen.»  
«No es permetrà que la situació o dimensions dels edificis, els murs, els tancaments, les instal·lacions, el depòsit permanent d'elements i materials o les plantacions vegetals trenquen l'harmonia del paisatge rural o urbà tradicionals, o desfiguren la seua visió.»  
3) S'hauran d'atendre les determinacions que s'indiquen en l'informe del Servei Territorial d'Urbanisme de 14 d'agost de 2018, entre les quals està la presentació de l'informe de viabilitat econòmica i la memòria de sostenibilitat econòmica.  
4) El pla de la proposta d'ordenació, P-04, s'ha de realitzar sobre la base del planejament vigent (normes subsidiàries) i no sobre la base de la proposta realitzada per a l'emissió del document de referència del Pla general.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat anteriorment, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 10 de les normes subsidiàries d'Atzeneta d'Albaida, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, ja que no és un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa es notifica perquè se'n prenga coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes necessaris que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 18 de desembre de 2018.- El secretari de la Comissió d'Avaluació Ambiental: José del Valle Arocas.»  
  
València, 21 de març de 2019.- El director general de Medi Natural i d'Avaluació Ambiental: Antoni Marzo i Pastor.